Mõnikord kohe tahaks midagi soolast näksida, olgu kommid ja küpsised kui suussulavad  tahes. Fetakeerud ongi küllaltki soolased (maitsjatelt olen saanud vastakaid arvamusi, mõnele ei lähe säärane soolasus peale), mahedama tulemuse saavutamiseks võib osa fetajuustust asendada meelepärase   (nt küüslaugumaitselisega). Kui kasutad fetakuubikuid, suru need pudruks ja lisa määrimise lihtsustamiseks veidi piima. Mina olen keerdudes kasutanud  , kindlasti sobivad ka nt basiilik, pune,  pitsamaitseaine. Parimad on kasutamiseks väga õhukesed delikatesssingiviilud, kuid need võib asendada ka nt peenete suitsuvorstilõikudega (ja hõrgu tulemuse jaoks peaks need tõesti õhukesed olema!).             500 g lehttainast  200 g fetajuustu  2 tl sibulapulbrit  1,5 tl kuivatatud ürte  100 g imeõhukest sinki  15 g rosinaid  seesamiseemneid    1. Rulli taigen jahusel pinnal päris õhukeseks.  2. Määri taignale  fetajuust.  3. Puista peale ürdid ja sibulapulber, lao paika singiviilud ning laota rosinad.  4. Keera taignast tihe rull (seda võid veidike pikemaks venitada).  5. Lõika rull noaga (kasta see enne kuuma vette, on palju lihtsam!) õhukesteks ketaseks (kuni 1 cm) ning lao võitatud ahjuplaadile, vormides neid kenalt ümmarguseks.  6. Puista peale veidi seesamiseemneid ning küpseta 175°C juures 30-35 min       Sellest kogusest saab keerdusid päris parajal hulgal, nii et minu kandik ajab ülegi:) Näksi neid  niisama või kas või püreesupi kõrvale.